
Prologo 


Na aña 2009 a tuma luga e prome competencia di Arte di Palabra (AdP) na Aruba. 
Arte di Palabra ta un competencia literario di poesia y cuenta cortico na Papiamento 
pa hobennan di scol secundario. 
Departamento di Cultura Aruba (DCA), bou auspicio di Ministerio di Cultura, tin na 
su encargo pa organisa e competencia aki anualmente y pa logra esaki a forma 
Comision Arte di Palabra cu ta consisti di Departamento di Cultura y Fundacion 
Corector di Papiamento. 
E aña aki ta di 13 biaha cu ta organisa AdP Aruba y e aña aki a toca honor na Aruba 
pa organisa AdP ABC cu ta tuma luga dia 28 di juli den Cas di Cultura. AdP ABC ta 
un competencia interinsular entre e islanan ruman, Aruba, Boneiro y Corsou, cu ta e 
tres islanan cu tin Papiamento como idioma. 
Den e publicacion aki tin tur e obranan cu ta competi na AdP ABC pa asina publico en 
general por gosa di e talento di nos hobennan. 
Ministerio di Cultura y Comision Arte di Palabra Aruba ta desea tur hoben 
participante hopi exito cu e competencia. 
Departamento di Cultura Aruba 
Comision Arte di Palabra Aruba 
28 di juli 2021 

Mi idioma 


Boneiru mi isla stima 
Ki bunita i dushi bo ta 
Mi dushi idioma, 
Papiamentu, 
Melodia di bunita palabra, 
A krea den karakter I idioma, 
Ku rikesa nan bunita planta, 
Di nos dushi herensia kultural, 
Pa mi drenta mangasina I konfiska hermentnan di Papiamentu 
Ku ta karga ortografia nan vocal. 
Di imagen digrafo di sin-ti-men-tu 
Pa Brinda fanatiko nan den silaba di amor pa mi 
dushi Papiamentu. 
Un aksent skerpi, 
Leu aya por skucha mi vos, 
Mira mi baile nan folkloriko, 
Demonstrando karakter kultural. 
Yena aki parti nan di e biografia 
Triptongo a laga mi konsulta ku bo 
A bisti mi ku dedikashon pa logra, 
Ku a kontene mi pa skirbi ku variante di palabra 
Papiamentu un arte 
Arte di Palabra apresia 
Mi ta orguyoso i enkanta di tin bo domina, 
Ankra I adopta 
Nomber: Lygaira Pieters 
Poesia Existente Categoria A Klas 1-2 
Skol: Scholen Gemeenschap Bonaire 
Autor: Norwin “Nochi” Coffie 
Bonaire 

Lokura 


Kada ken ku su lokura 
Di mi ta kuater riba wil. 
Un palasio miniatura 
k’a kosta mi trinta mil. 
Den mi outo mi ta sintimi 
mi mes no por bisa bo kon. 
Mundu ta lastra na mi pia 
Satanas ta pidi pordon. 
Maske ora fin di luna 
mi paga kuota keda bashí 
drumi heilu henter anochi 
segun stoma ta kunsumí. 


Ma aki bintisinku aña 
ku mi kaba di pag’é 
mi ta spera di por kome 
maske t’e nikelnan bunita 
k’a keda lombra riba dje. 



Nomber: Sherwinaishely Pieter 
Poesia Existente Categoria A Klas 1-2 
Skol: Maris Stella VSBO Klas: 1 
Autor: Elis Juliana 
Corsou 

Na final di kaminda 


Fadá mi ta 
Di tur beheit, 
bómbóshi ku bochincha 
Ku ta dèmpel e ronká di bos na horizonte 
Chupa ròm 
I sigui kore bo paranda, 
Pa bo n’ tende ora kas bash’aden 
Ta pan ku wega so bo ke 
Pa tapa yena di mizeria 
Ku ta guli bo fundeshi. 
Mira grandinan di bo pais 
Ta djòdjò den nan propio porkeria 
Kita pluma fo’i bo lomba 
Te laga bo plan barí 
I mientrastantu warawaranan di otro tera 
Ta chikando awa di bo pos 
Hariendo den bo kara 
I kòrtando tur maishi ku b’a planta. 
Sigui numa chambukando den e lodo 
Di bo sieguedat 
Pa ora ku bo spièrta 
Bo mes ripará, na yoramentu, 
Ku ya komehein a kome bo mondongo 
Nomber: Ramso Coffie 
Poesia Existente Categoria A Klas 1-2 
Skol: Scholen Gemeenschap Bonaire 
Autor: Pierre Lauffer 


Bonaire 

Un korona pa mi idioma 


Heee, trankil, no spanta, 
mi n’ ke men e korona ku ta hasi hende malu. 
Nòòò, un korona pa mi idioma 
ta manera esun ku bo ta bisti ora bo ta un rei òf un reina. 
Anto pa ami, mi idioma materno ta mi reina! 
Mi promé palabranan tabata na papiamentu. 
Mi ta soña na papiamentu. 
Mi ta kanta na papiamentu. 
Hasta ora ku mi rabia, 
maske ta masha poko bes, 
ta papiamentu mi ta papia! 
No komprondemi robes, 
mi no tin nada kontra niun idioma strañero. 
Al kontrario, mi ta hasi hopi esfuerso 
pa dominá diferente otro idioma. 
Pero no bin bisami si, ku papiamentu n’ ta sirbi, 
ku mi n’ por bai niun kaminda kuné. 
Informá pa bo sa 
kuantu hende ku nan fundeshi 
tabata na papiamentu, 
a kaba skol, sigui studia den eksterior 
i bira profeshonalnan eksitoso. 
Esei ta djis pa bo sa! 
Un korona pa mi dushi Papiamentu 
lo hasimi felis, orguyoso, 
kontentu di ta forma parti 
di tur esnan 
ku tambe ta bon fanátiko di nos idioma materno: 
Nos papiamentu, papiá dor di grandi i chikí. 
Papiamentu a krusa frontera tambe! 
Algun studiante na Merka a sigui lès di papiamentu, 
keda enkantá ku nos idioma, 
i komo parti di nan periodo di stazje 
nan a bin Kòrsou i sorpresá hopi hende 
kon bon nan ta papia nos idioma. 
Rèspèt i apresio ta loke mi ke 
pa nos dushi papiamentu. 
Lo mi defendé mi idioma ku almai kurpa. 
Ta p’esei semper mi ta keda bisa: 

Mi idioma papiamentu ta di mi! 


No mishi kuné! 
Nomber: Juruene Nita 
Poesía Existente Categoria A Klas 1-2 
Skol: SKAIH-Klas: 2 
Autor: Ilse Schoobaar-Anthony 
Corsou 

Batman i e Payaso sikópata 



Tur hende konosé Batman. E ta un di e héroenan di Kòrsou i di mundu. 
El a salba míles di hende na Kòrsou, i salba e mundu masha hopi biaha. 
Pero masha dia nos niun no a tende nada di Batman. Ta kiko por a pas’é? 
Ta hopi malbado ke mira nos Batman bou di tera! Entre otro e Joker. 
Awe Joker a lanta, i bisa:‘’awor si ta basta!” 
El bisa su kasá Satina, ku nos ta ban traha un plan perfekto pa nos kaba ku Batman. 
Loke ku nos ta bai hasi, ta pone Batman bini mesora pa salba su pais Kòrsou. 
Satina a hisa kara wak Joker i nan dos a kuminsá hari, ha ha ha ha. 
“Bo mester kere den mi, e plan akí sigur lo funshoná”, Joker ta bisa Satina. 
Mesora nan tur dos a drenta helikòpter pa bai nan mansion di Payaso. 
Den nan mansion nan a krea diferente trampa pa Batman. 
Pero nan falta algu. Pa Batman yega na e trampa, nan mester hasi algu drástiko pa 
impaktá Kòrsou kompletu. Nan a para na e promé skol ku nan a haña den nan 
kaminda, i sekuestrá dos mucha pa bai den nan mansion. 
Ta di bèrdat e dos hende nan akí, su kabes no ta bon. 
Nan a graba un vidio, pa manda un mensahe pa Kòrsou kompletu. 
Si Batman no bini, lo mi tira e dos muchanan akí den kandela! Mira ki, Kòrsou 
kompletu tabata ariba abou. Tur reportero a yega den 5 minüt dilanti porta di e 
mansion. Gobièrnu a manda 3 helikòpter pa vigilá i batayon di polis mester a bin 
rondoná e mansion. Kaya tabata hothot. No a dura mashá ku Batman a paresé. Tur 
kanal na Kòrsou a graba kon Batman a bula yega, drenta ku tur su forsa den e mansion 
di payaso. 
Manera Batman a drenta un di e trampa nan a aktivá.Tres flecha skèrpi a bula sali den 
direkshon di Batman. Batman a bùk,dal un kòpròl pa e flechanan por a pasa riba su 
kabes i bai pega den muraya. Pero e di tres flecha a pasa kap su pia, pero esei no a 
para Batman. Batman a sigui kore den e kas di payaso, bulando diferente trampa aki, 
aya! Te ora el a yega na Joker. 
Mesora Joker a saka un pistol i kuminsá tira. Batman a tira un bòm di huma abou pa 
distraí Joker, i den un fregá di wowo, Batman a kore kita e pistol for di Joker. 
Pero Joker semper tin plan B. Joker tin un kolonia venenoso skondí bou di su kamisa. 
El a spùit e den Batman su wowo. Batman no por a mira nada mas, pero e no a 
entregá. El a usa su oido pa tende di unda Joker su harí malbado ta bin. 
Mesora el a tira un opheto skèrpi ku a bai dal den Joker su pechu. Joker a kai abou i 
bai for di dje. Pero ora Batman a kere ku ta kla. Satina, kasá di Joker a kuminsá tira 
den direkshon di Batman. Pero Satina a keda paralisá, ora el a mira Joker su kasá 
benta abou. Un yoramentu di otro mundu mei mei di un pelea di tal magnitut. 
Tabata e oportunidat perfekto pa Batman sí. 
El saka dos kabuya for di su trahe sofistiká i mara e dos sikópata nan ei. 
Mesora Batman a kore bai reskatá e dos muchanan di skol. 
El bula sali fo’i e mansion ku e muchanan. Tur hende pará pafó di e mansion ta bati 
man, grita, yora hasi tur kos pareu. Miéntras batayon di polis a drenta e mansion pa 
arestá e dos payaso sikópatanan. Batman a grita na bos haltu pa tur hende tende; “Ami 
ta para pa hustisia, miéntras mi tei, nada no por pasa mi pais Kòrsou. 
Ki emoshon, esaki si nunka Kòrsou no a mira. Pero e ta un lès pa tur malbado. 

Promé bo pensa na hasi daño na un di nos, kòrda ku Batman tei pa para bo karedadi 
biná! 
Nomber: Julinette de Leeuw 
Cuenta Existente Categoria D Klas 1-2 
Skol: Kolegio Alejandro Paula (KAP) Klas: 2 
Autor: Lyonne Maria/Nashourna Godvriend 
Corsou 

Wincho Buyado 


Wincho ta hoben adulto ku su nomber mes ta bisa tur kos, “Wincho Buya” 


Esaki bo por a ripra for di su kana te na su forma di bisti, pero awe wincho buya ta bai 
hinka su kurpa den problema grandi ku su buya. 


Wincho den un grupo di amigu ta bai broma ku e si ta bai piska den kuaresma i na 
piedra pretu, un di su amigunan a bula lanta i bise; Wincho e kos kuba tende nos ta 
papia di dje ey ta kos serio, piskadonan grandi ku por a bin bek a konta nos e historia 
di “Mamparia kutu” Wincho e kos aki no ta wega. 


Wincho Buya mane semper,.. un ta kere den nada, e ta bai mustra ku e ta bai “piedra 
pretu” bai piska i nada un ta pase. 


Wincho yen di buya a kana bai kas prepara su kosnan di piska,....warda anochi sera 
pe’la subi su baiskel i kwe direkshon pariba,.... Na kaminda e nomber mamparia kutu 
ta blo resona den su kabes, sirena ku ta atrae barku i hende Pa,.. Pa,... hasi nan 
daño,... tik tik tik tik tik e baiskel di wincho ta zona den skuridat te ora ela yega 
piedra pretu,.. 


Wincho a kuminsa ta wak rondo di dje, pero tabata un anochi asina skur ku apenas e 
por a mira unda e tabata kana, poko poko ela harma su liña i a tira esaki na awa, chu- 
plum e chumbu a bai awa,... despues poko ratu laman a kuminsa krese,.. kada ratu ku 
un tiki mas,.... forsa bientu di bia a lanta,.. e luga ku tabata ketu ora ela yega, pero 
diripiente e ta yena ku sonido di bientu i olanan ku ta dal kibra ku furia den baranka,.. 


ku su liñja den su man wincho a kuminsa ta wak tur direkshon paso e nomber di 
“mamparia kutu” ta blo pasa den su kabes, wincho a kuminsa papia su so; sirena ku ta 
sali kwe hende bai den laman kune,..... Atrae barkunan pa pega riba baranka i bai ku e 
hendenan,..Net ne momentu ey e sonido di mas stranjo ku ela yega di tende den hinter 
su bida a kuminsa zona, whu,.. Whu,.....whu,... whu,... miraki,.. wincho buya a lubida 
liña di piska,.. lubida ku ta riba baiskel ela bini,...sali na kareda,..gritando: mamparia 
kutu pordonami,... pordonami,... mi’n ta molestiabu nunka mas. 


Despues di e dia ey “Wincho buya” su nomber a kambia,..awo ta Wincho piedra pretu 
ta yame, paso e mes a soru pa sigi konta e historia di “Mamparia Kutu” pa evita ku ta 
bai molesti’e. 


FIN. 

Nomber di participante: Jeaniro Dorothea 
Cuenta Existente Categorisa D Klas 1-2 
Skol: Scholen Gemeenschap Bonaire 
Autor: Giovanni Gijsbertha 
Bonaire 

Karnaval 
Ata e dia a yega. Shanty ta mas ku ansioso pa bai karnaval. No tin niun hende mas 
emoshoná ku Shanty pa wak karnaval. Ta henter un luna Shanty ta ariba abou pa 
karnaval. Boso mester a wak su kara. Ta ku tur tipo di stenchi i gleter Shanty a drecha 
su kara kuné. Esta baina no, bosnan lo no por maginá kon el a keda. Bon ya, 
importante ta ku ta karnaval, pues su kara a kuadra ku e okashon. 
Den tur esei, mama a sali for di kamber, ta hansha tur hende pa drenta den outo 
pasobra e no ke hañ’é den tráfiko. Segun nan ta kore den outo, mama a sende radio pa 
e por ta na altura kon leu e marcha ta, etc. Mama a kambia por lo ménos 6 emisora. 
Tur pero tur emisora tabata pasa e mesun programa. Pero ta straño, kon por ta posibel 
ku aki mei ora marcha tin ku sali, i niun radio no ta papiando nada di esaki. 
Shanty di mama, kasi sigur nan kier a duna un spich promé ku minister bin papia pa 
marcha sali. Pues tur hende a keda sintá ketu den outo ta skucha e programa numa. 
Nan tabata papia di e tradishon di karnaval, kuantu hende ta tuma kuaresma na serio 
despues di karnaval. Pero en fin, skat di kos ku no ta relevante pa Shanty. 
Kaya tabata drùk manera semper. Aki aya yen di moveshon. Yen di hende kantu di 
kaminda ainda ta drecha nan stènt pa para na dje. Ami no ta komprondé dikon nos tin 
ku laga tur kos pa último momentu. Ta ki ora nan ta haña un chèns pa disfrutá di e 
karnaval mes. 
Nos a yega porfin. Ta tur aña nos ta para e mesun kaminda. Mama a baha ku djùk. Ku 
un tas asina grandi riba su lomba, ku tur tipo di pasapalu aden. Shanty a kue e dos stul 
ku su maraka ku no por keda afó. Ora nos a yega na e stènt di famia, nos a haña tur 
hende ta fèrf, plak adorno di karnaval, etc. Mama di: ‘’Bon ta ki ora boso tin fin di 
kaba e stènt akí anto? Boso ta lat na tur oloshi’’ . Tanchi Deta di: “ Laaaaat, ta te otro 
mañan karnaval ta, ki pura bo tin?’’ Shanty di:”Kon tanchi kier men otro mañan?’ Ta 
awe e.... Sin ku Shanty por a kaba e frase. Mama a kibra su palabra. Pasobra ta un 
bèrgwensa pa tur hende haña sa ku nan a kere ta awe. Mama ku su kara sin wesu a 
drei bisa: “ Si si.. mi sa, ta un wega ma hasi. ‘P’esei mes mi a bini ku pasa palu i kos 
di bebe pa nos por kaba’. 
Shanty a keda para sin por a move bai niun kaminda. Simplemente e no por 
komprondé kon bini nan a brua di fecha. Ku un kara bon tristu el a bai sinta kita tur su 
stenchinan un pa un for di su kara. Danki Dios e no a hasi kos di kinikintèr di skirbi 
kos riba su status di app. Lo ta hopi laf e lo a keda. 
Hende por ta kayente pa karnaval asin’aki? Shonnan te otro mañan! 

Nomber: Raygeniouska Scoop 
Cuenta Existente Categoria D Klas 1-2 
Skol: Gouverneur Lauffer VSBO Klas: 1 
Autor: Nashourna Godvriend 
Corsou 

Un dia sin nada 
Bo por imagina bo un día sin social media? 
Un día sin telefon, tas inti manera e curason ta haya falta di e pulmón 
Pa despues cai den depresión, sin ningun conexión 
Un día sin internet, 
Ta manera nos a bay den antes bek 
Hugando pafo cu nos amiga of sinta ta biba vida di nos bisiña 
Un día sin Social Media 
Ta manera un día sin solo ta briya 
Manera nos ta den KIA, ta wardando alegría 
Un día sin Comunicación 
Ta manera un día sin wak nos reflexión 
Un día masa laf djis sinta na cas 
Un día sin manda un emoji 
Ta sinti manera un día din anochi 
Nos tur ta sinta come bonchi, aya te na Angochi 
Un día sin hunga un wega 
Ta un día cu nos nunca kier spera 
E no lo ta balelapena, sinta den cuarentena. 


Nomber: Eliziёn Antersyn 
Poesía original Categoria B Las 3-6 
Scol: Colegio Nigel Matthew 
Autor: Eliziën Antersyn 
Aruba 

Bas den bo kas 



Mi no tin nad'i bisa b'a laga sa 


Awèl mi shon hala tras 


Riba mi bo no ta bas 


Mi ta bira loko anto koro pa caracas 


Kore bo tras 


No hunga kumi 


Pasó bon' sa di kiko tur mi ta kapas 


Mi ta bira hudas o barabas 


Djis imaginabu kuantu kos mas 


Disparsé i lagami na pas 


Shikué mané ta kore kabritu su tras 


No ta suku ni stropi kalbas 



Ni tampoko un fiest'i disfras o antifas 


Mas bien dal un baño i bin selebrá ku desde awe T'AMI TA E BAS DEN BO KAS!!! 




SHIKUÉ.... 



Nomber: Maria- Luisa Troncon 
Poesia Original Categoria B Klas 3-6 
Skol: Scholen Gemeenschap Bonaire 
Autor: Maria Luisa Troncon 


Bonaire 

Speransa pa futuro 


Mi ta rabiá! 
Mi no ta komprondé kon mi isla, 
ta birando algu ku mi no ke mira. 
Unda nos beyesa natural a keda? 
Lanta mainta wak notisia 
ku un tiger so a keda na bida.. 
Nos animalnan ku ta kompletá e naturalesa, 
tur dia ta preokupá. 
Ta dibèrdat bosnan no ta ripará nada? 
Kana riba kaya... 
promé kos bo ta wak 
ta kos bentá abou 
E turtuganan no sa mas kiko ta nan kuminda 
Ta di bèrdat ta ami so a nota esaki? 
Ta kiko boso ke pa e turista nan bisa? 
Ni nan pais nan no ta apresiá ki ta para di e trato? 
Tur akshon tin su konsekuensia... 
pero tambe tin solushon. 
Ban stòp di mustra dede! 
Ta nos tin ku hasi e diferensia 
Un kambio chikí, ta hasi kosnan grandi! 
Nos kas ta roga pa un yudansa! 
E no por mas ku e karga. 
Ban hóbennan, tin speransa, nos por logr’é! 


Nomber: Cristina Méndez 
Poesia original Categoria B Klas 3-6 
Skol: Kolegio Alejandro Paula Klas: 2 
Autor: Cristina Méndez 


Corsou 

Solo 


Solo ta briya duro riba mi 
Mi ta contento ora solo Sali 
Mi gusta solo y solo gusta ami 
Si solo no sali, mi ta poco diprimi 
Solo ta e planeta di abundancia 
Hende, bestia y mata ta su elegancia 
Sin solo tur cos ta seca y caba 
Mi ta sigur cu no lo tin ningun mata 
Danki solo pa bo rayonan maraviyoso 
Cu ta duna bida na tur ser cauntiyoso 
Nos mester stima nos solo masha hopi mes 
Y bida riba planeta mundo lo ta dimes 


Nomber: Joshua Samuels 
Poesia original Categoria B Klas 3-6 
Scol: Abram de Veer School Klas: 1C 
Autor: Joshua Samuels 
Aruba 

Mi Futuro 
Ayera tabata pasado 
Awe ta presente, un regalo 
Mañan un futuro briyante 
Den mi curason palpitante 
Hopi deseo for di mi curason 
Tur ta den mi cabes cu hopi pasion 
Mi futuro, bo futuro tambe 
Ta importante den tur instante 
Aruba danki p’e oportunidad 
Awo mi futuro tin mas claridad 
Aki mi futuro ta garantiza 
Aki mi estudio ta valoriza 
Nomber: Nicoll Zambrano 
Poesía original Categoria B Klas 3-6 
Scol: Abraham de Veer School Klas 1B 
Autor: Nicoll Zambrano 
Aruba 

E mucha mala mucha 
Para ketu bo skucha 
Pa bo sa kuantu mi ta lucha, 
Lucha djis pa mi ta un bon mucha 
Mi tin hopi gana di komportá 
Pero mi mente tin hopi kos di soportá 
Tur, tur dia mi ta purba 
Pa mi keda lucha sin duda 
Mi sa, mi sa ku mi por 
Pero mi falta bo kalor 
Mi mente ta kansá 
Mi no ke frakasá 
Buskando felisidat 
Pa mi haña mi libertat. 
Nomber:: Richeenely Francisco 
Poesia original Categoria B Klas 3-6 
Skol: Juan Pablo Duarte AGO Klas: 1 
Autor: Naishelon Windster 
Corsou 

Sanashon Interno 


M'a wòrdu derotá 
Kisas lo bo puntra kon por ta Pero 
pa ami yora ta mihó ku hari. Paso ta 
den mi desesperashon i tristesa m'a 
siña konosé Bida. 
Mi tabata biba desespera 
Tur na yaga i internamente heridá 
Rogando reí di universo pa dunami 
sanashon Pero rabia kada ratu ku mi 
tende ku e santu remedi ta pordon . 
Pasó esun ku a papia kumi di amor, no stima mi 
Esun ku tabatin dimas amor, A ninga di duna mi 
amor konosedó di e bèrdat,a opta pa gaña mi I ami 
tabatin ku pordoná? 
Mi tabata pèrdí enbuska di e forma korekto pami rekshona. 
Pero a yega un momentu ku mi a kansa . 
Pasó mi no tabata logra haña sanashon e orei 
mi a disidi di bai purba ku pordon Mesora mi a 
risibi un kaha yen di bendishon 
Nan a dal mi kurason ku un palu yen di sumpiña 
Pero awe mi por bisa ku ta asina mi a siña, 
I Mi a disidi di hinka esaki bon den mi kabes, 
Pordon ta unikamente pa mi mes. 
Ta ora pa hasi un limpiesa i saka tur potoshi, paso e lider den bo ta mustrando bo su 
oloshi. 


Nomber: Jeaniro Dorothea 
Poesia original Categoria B Klas3-6 
Skol: Scholen Gemeenschap Bonaire 
Autor: Jeaniro Dorothea 
Bonaire 

Pensamentu di un hoben 



Pensamentu di un hoben. 
Nos mester stòp di kore apresiá frutanan di mundu I plaka so lubidando riba nos 
grandinan ku ta e rais ku a hasi di nos, e loke nos ta awe. 
Djis para ketu I pensa ku kada bida tin un komienso I un final. I abo ku 
awe ta hoben, mañan lo ta den e stul ei sintá. 
Mai, Welita of tantia ata mi para na porta ta atmirá bo djaleu 
Kisas awe bo no tin e mesun balentia físikamente of mentalmente Nó pa bo eskoho, 
sino pa motibu ku e balor pa ser humano di ayera ya no ta mes un kos ku esun di 
awendia, ata bo awor sinta bandoná den un hogar rondoná pa deskonosí Ku nos ta 
pretende ku por duna bo e kuido meresí. 
Hoben mi sa ku bo tempu ta oro, i tin biaha bo ta asta lubida riba nan. Pero den 
kada un di nan ta brota un sintimentu amargo di ta manera un opheto ku a pèrdè 
asta e balor sentimental. 
Awor ku nos mundu a paralisá pa un simpel virus Ta e 
momentu adekuá pa nos kuminsá enfoká riba esnan ku a 
traha i lucha pa nos herensia kultural di kual awe mi ta sinti 
mi responsabel pa yuda salvaguardia i mantené na un nivel 
elevá. 
A yega e ora pa nos realisá ku bienestar di nos ansianonan meresé e 
mesun balor I antenshon ku nos futuro generashon. 
Paso danki na mi grandinan ku awe mi tei I por deklamá na Papiamentu, e idioma ku 
mi ta dominá I ta yuda konservá pa den futuro tin speransa ku nunka hamas e lo 
wordu bòikotia, trapa I menospresiá. 
Nomber: Ramso Coffie 
Poesia original Categoria B Klas 3-6 
Skol: Scholen Gemeenschap Bonaire 
Autor: Ramso Coffie 
Bonaire 

Nos Colornan 


Tin asina hopi color bunita 
Asina hopi color pa bo por gusta 
Asina hopi color pa bo mira 
Y asina hopi color pa bo disfrua 
Come oraño 
Bebe biña 
Hole bruin 
Sinti blauw 
Tur cos den mundo tin color 
Color ta duna vida 
Color ta bunita 
Asina hopi color pa bo por mira 
Y disfruta di nan 


Nomber: Qryna Anterstijn 
Poesia original Categoria B Klas 3-6 
Scol: Abraham de Veer School Klas: 1D 
Autor: Qryna Antersijn 
Aruba 

Papa soda di miedo! 


Ta un dia normal, awa ta yobe hopi duro pafo. Sofia a cuminsa cana bay na su auto, su 
sapatonan a bira papa papa muha. Un par di minuut a pasa, Sofie tabata riba un yoga 
cu su musica, diripiente e radio a cuminsa haci un zonido straño, e musica a stop y e 
awa a cuminsa yobe mas y mas hopi. Sofie no tabata compronde kico ta pasando, e 
tabata purba paga e radio, pero e radio no kier a paga. Tabata manera e radio tin su 
mesun bida. E caminda tabata yena yena cu awa, Sofie a purba hala e auto na banda, 
pasobra el a scucha un sirena, pero e auto no a laga Sofie core, e stuur tabata stijf stijf. 
Diripiente e auto a cuminsa core masha duro mes, Sofie no por a brake e auto ni stuur 
e auto drechi, Sofie tabata spanta spanta y e tabata grita duro duro, despues e auto a 
cuminsa core pocopoco, pero hopi poco poco. Sofie a cuminsa calma un tiki, e tabata 
sinti su mes duizelig. E auto a stop na un cas chikito y bieu. E tabata mustra manera 
un cas abandona. E bentana a baha y ainda awa tabata yobe, awa a cuminsa basha den 
e auto. E stoel di auto tabata papa papa muha y logico cu Sofie tambe tabata muha 
muha, tur cos tabata yen yen di awa. 
Diripiente Sofie a wak algo leu aya, Sofie a wak un hende y e hende tabata cana bin 
na e auto di Sofie, mas y mas y mas y mas y mas y mas cerca. Sofie no tabata sa kico 
pa haci. E persona tabata casi mes largo cu pal’i luz, flaco flaco y bon schuin. Su 
lomba ta dobla. E persona tabata mustra hopi straño, ora el a bin mas cerca, Sofie a 
wak cu e ta actua masha straño mes. E homber ta hasta bisti manera hende muher y a 
tribi di baha bentana di Sofie, asina hopi forsa e tin…e persona no a bisa nada, pero e 
tabata wak Sofie liña straight den su wowo…haaaaaaaaaaaaaaaaaaaaaaaaa, Sofie a 
grita manera alma malo den su camber na cas, el a lanta for di soño y realisa cu ta 
soña, e ta soñando, papa soda y cama tur muha di pishi…”What”? 


Nomber: Guizza Steenvoorde 
Poesia original Categoria E Klas 1-2 
Scol: Ceque College MAVO Klas: 2C 
Autor: Guizza Steenvoorde 
Aruba 



26 | P a g 



Bin sera konosí ku mi 


Ami, mi nòmber ta: Akira Roberto 
I bo por bisa ku mi tabata un mucha hopi alegre, semper kontentu i ku un smail riba mi kara. 
Pero, m'a bin realisá ku dia pa dia mi sonrisa tabata alehá aun mas for di mi. 
Pero ban bèk pa sa ta dikon. 
Bo ta mira mi aki? Mucha pretu, chikititu, kurvaditu, Pero, nunka gustá. Semper tentá. Pasó, 
kisas mi n' tabatin e mihó kèts bistí. Òf mi kabei no tabata n'e mihó manera peñá of ... Bon 
ya, mi tas semper tabata kibrá, pues bo por imaginá bo ku ami tabata sentro di atenshon komo 
ku mi no tabatin masha moda. I mi mayornan, (pffff) ku tur e moda ku nan NO tin, tòg a 
disidí di pone mi na un skol bon pida prestigiá. Lamentablemente esaki a kaba ku mi 
kompletu. Mi kurason no por a wanta mas! Dimas tentamentu, tantu burla, muchu daño 
mental a kousa un gran pèrdida di mi felisidat. 


Un dia sintá den mi kamber mi so, yorando, m'a kuminsá sinti mi pèrtá, hogá. M'a bira wak 
rondó di mi i tin muraya aki, muraya aya, muraya den tur skina. Mas mi grita mas e pèrta, 
mas mi yora, mas e sera. Aii ki un doló! Mi ta kla ku e mundu aki!! Úniko kos ku mi por a 
hasi ta sera mi wowonan i spera di nunka mas regresá. Miéntrastantu mi wowonan ta será, un 
silensio straño a reina. Un par di ratu despues m'a sinti un airu aun mas straño. Hopi kalmu, 
diferente for di mi emoshonnan diario. Huh? Straño!! Poko poko m'a habri mi wowonan pa 
wak di unda esaki tabata biniendo, i ora mi a habri'é mi dilanti pará tabatin un figura, blanku 
pero dòrná ku hoya. Un figura bastante deskonosí pa mi wowonan pero ademas, esaki tabata 
trese pas.Un stèm grueso i bas a formulá e siguiente palabranan bisando: "Kira Alberto, mi 
nòmber ta Bashonbi Aaron NaBiel. Mi ta akinan pa yuda bo reuní ku un sonrisa nobo, úniko 
kos ku mi ta pidi di bo ta di habri bo mente i kurason pa ku esaki. Para mira kon bunita shelu 
ta, den bahada di solo, weta kon dushi e paranan ta kanta, para ketu riba bunitesanan rondo di 
bo. Duna mi bo man i lo mi yená bo ku lus . Mesora m'a tuma su man i mi bida a kuminsá 
kambia drástikamente. Mas tinu mi paga rib'é bunitesanan di mundu mas e mucha idiotnan di 
skol, no a kansa mi mas. M'a konosé amor, amor pa mi mes, amor pa ku otro. M'a bira mas 
sosial i a sera mas ku mi famianan. Mi ta konsentrando mas riba mi i mi felisidat, hasi mi 
aventuranan i hopi mas ku mi n' yeg'i hasi promé. Poko poko Bashonbi a yudá mi haña mi 
felisidat. Mi ta kòrda den komienso e tabata difísil, pero el a bisá mi : " Mi yu, nunka bo a 
biba! Bida ta mas ku djis doló, laga lòs! Pasado ta pasado i loke bo hasi den presente lo afektá 
bo futuro pues e ta kai den bo man. Pakiko deseá di no biba bida mas ku nunka bo a 
eksperensiá kiko ta biba bida bèrdaderamente?" 


I awe ami ta invitá bo bin eksperensiá bida huntu ku mi. 


Nomber: Sonia Belance 
Cuenta original Categoria E Klas 1-2 
Skol: Maria College - Klas: 2 
Autor: Sonia Belance 
Corsou 

BAN EXPLORA BONAIRE!!! 



Un dia tabata tin dos amiga ,ku a bai explora parti zuid di Bonaire., dja leu nan a 
kuminsa mira seru nan haltu di santu blanku , rondona di awa ros jegando mas serka 
nan a topa ku shon Mirto ku a duna nan un splikashon amplio di e seru nan blanku , ku 
no ta santu nan ta pero ta seru nan di salu , ku nos ta saka for di e awa nan ros ku boso 
nan ta mira aki nan , e saki ta awa ku ta bini for di laman ku solo ta envapora I 
komberti e saki den kristal nan di salu . E dos amiga nan ku tabata asina ansioso pa 
sigi explora parti zuid di Bonaire a sigi bai diripiente nan a topa ku mama smile ku a 
konta nan bastante tokante e kas nan chikitu ku nan a mira . Mama smile a splika nan 
ku ta kas di katibu e sei nan ta I ku tabata e katibu nan tabata hasi e trabou duru di 
saka salu nan hiba na e barku di salu ku tabata para na e waf di salt company. Nan a 
sigi un pida kaminda huntu ku mama smile skuchando mas di e katibu nan I ata 
diripiente nan a kuminsa mira par di driehoek ku diferente kolo I mama smile a splika 
nan ku e Saki nan ta indika e barku nan unda nan tin ku bai mara pa por a tuma e salu 
nan. E amiga nan a sigi explora despues ku nan a kaba hanja e bon splikashon di 
mama smile .mientras nan a sigi kana nan a bin ripara ku tin un lus ta lusando for di 
djaleu den skuridat ., ansioso nan a bira puntra otro ta ki e lus ey lo ta ?,. Amiga ju nos 
ta sigi bai of nos ta bira bek?. Nan a disidi di sigi bai e ruta numa . Ora nan a jega mas 
aserka nan a bin ripara ku ta e lus di Welem toren, ku tabata sirbi pa evita ku barku 
nan ta aksidenta riba kosta nan di Bonaire. Despues e amiga nan bon spanta a disidi di 
bisa otro miho nos ban, paso kwenta di spiritu I kos malu nos no ta aden I asina ku e 
amiga nan a explora parti zuid di Bonaire I a hanja sufisiente informashon di e parti di 
zuid di Bonaire. 



Ala fin ala fan e kwenta a kaba… 


Nomber: Radinka Alberto 
Cuenta original Categoria E Klas 1-2 
Skol: Scholen Gemeenschap Bonaire 
Autor: Radinka Alberto 
Bonaire 

E sirena i e dòlfein 



Marbella ta un sirena ku ta biba felis bou di elaman di mas bunita ku bo por imaginá. Un 
laman bunita ku awatransparente i tur sorto di piská, dòrná ku koralpresioso. P’esei e tin su 
kastio boudi e laman akí. Marbella semper a pensa ku e ta biba den un paraiso i e ta gradisido 
na su Dios Neptuno. 



Tur dia Marbella ta gosa huntu ku su amiganan ora nan bai sosegá riba e barankanan di e isla 
ku e laman ta rondoná. E barankanan akí tambe ta úniko pasobra nan paisahe no ta eksistí 
niun otro kaminda.Ora Marbella ta sali for di laman su skamanan ta lombra manera plata i 
oro riba e baranka. E ta gosa di e dushi solo i die santu blanku di e playanan akí te orasolo 
baha. 



Marbella tabata gusta landa ku su amiga,e tribon Merlia. Pero, Merlia tabata amiga tambe di e 
dòlfein Celeste i Marbella no tabata gust’é. P’esei Merlia i Celeste nunka no por a landa ku 
Marbella. 



Un atardi di novèmber, Marbella tabata landa su so i diripiente el a mira ku e dòlfein Celeste 
tabata landa den su direkshon. ‘Marbella, kon ta?’el a bis’é. Marbella a spanta i a rechas’é. 
Celeste a bira tristu i a bai leu for di Marbella. 



Marbella tabata gusta kanta tur atardi miéntras e tabata sosegá su kurpa riba e barankanan. Su 
stèm tabata asina bunita ku un grupo di marinero tabatabai skuch’é tur atardi.E kapitan di e 
marineronan tabata rabiá i preokupá pasobra su marineronan tabata keda enkantá skuchando 
Marbella kanta i nan no tabata regresá nan pais. P’esei el a manda un marinero sabípa atrapá 
Marbella promé ku e kuminsá kanta. Marbella tabata kanta tra’i mèrdia. P’esei e marinero a 
bai fo’i tempran i a tira un kabuya riba Marbella pa atrap’é. Marbella apidi ousilio. El a grita 
na su idioma:‘Agata! Agata!’ 



Mientrastantu, e dolfein Celeste tabata landa ku su amiga tribon. Nan a tende Marbella grita i 
nan a bai den su direkshon. Oranan a mira kiko tabata pasando, nan a pensa kiko nan por a 
hasi pa yuda Marbella.Celeste a bisa: ‘Merlia bai vigilá e marinero miéntras ami ta kòrta e 
kabuya ku mi djentenan.’ 



Asina nan a logra liberá Marbella. Marbella bula masha lihé promé ku e marinero por agar’é 
di nobo i bai bou di laman. Einan el a brasa Celeste i Merlia. Marbella siña su lès.:Su tata 
semper tabata bis’é: ‘Esun ku bo no gusta awe, lo yuda bo mañan. P’esei nos mester trata tur 
hende ku kariño.’ 



Marbella a pensa ku esiñansa akí tabata asina importante ku el a pèrkurá semper for di e dia 
ei pa ta amiga di tur piská i tur sirena.E tabata gradisidona su laman i na su isla ku nunka mas 
el a bai leu. E isla akí yama Kòrsou. 
Nomber: Li Mei Martis 
Cuenta original Categoria E Klas 1-2 
Skol: Kolegio Pierre Lauffer Klas: 2 
Autor: Li Mei Martis 
Corsou 

Tempu 


Tempu, eksaktamente e tempu ei mi 
mester. E tempu ku otro nan ta laga 
bandoná, paso e ta sobra nan òf nan no sa 
mas kiko hasi kune. 


Tempu pa muri un tiki. 
Tempu pa nase mesora. 
Tempu pa analisá, loke ahinda nos falta pa balorá. 
Tempu tin biaha tan kruel, 
ku e ta stòp ora e klabunan ta klaba 
den bo kurason sin miserikòrdia, 
e klabu di realidad. 
Tempu ken bo ta, 
pa bai bèk na e momentunan 
kaminda nos tabata felis 
i lubida e tormenta nan den nos mente. 
Mi a wardabo bin bèk. 
Durante dianan, simanan, años, 
kisas ful mi bida 
óf kisas desde ku mi tin memoria. 
Pero nunka ba bini bèk 
semper bo tabata den mi soño nan. 
I awor ku mi ta bolbe wak bo mi 
no mester di bo mas. 
Paso mi tabata tin mester dibo. 
Mi tabata mester di Tempu. 
E tempu nesesario pa biba 
un par di ora mas di bida, 
pa investigá dikon mi ta tristu 
i awor pa kustumá ku ya mi no tei mas. 


Nomber: Juriëlla A. J. Josephia 
Poesia original: Tempu 
Klas: Havo 4 
Skol: Liseo Boneriano 
Autor: Juriëlla A. J. Josephia 


Bonaire 

Unda bo kier ta 
Den e actualidad di e mundo nos no ta un casualidad 
Unda tin scuridad tambe tin claridad. 
Unda bo no por wak ken mi ta 
Unda ami no por wak ken abo ta 
No wak loke abo kier wak 
No wak solamente nos mita 
Pero tampoko no laga nos sinti limita 
Laga nos sinti stima 
Ban stop di kritika 
Mino kier suplika 
Nos isla ta jena ku hoben cu meta 
Hobennan unico, honesto y sumamente talentoso 
Hobennan inteligente y determina 
Amoroso y caluroso 
Hobenan humilde y un eternidad di cosnan mas. 
Pero realmente nos ta wak esey? 
No wak mi mita 
Pero yuda mi desarolla 
Pa nos lanta buscando ken nos ta y kiko nos por. 
Abo hoben huza e mundo como un escenario pa jega unda bo kier ta 


Nomber: Cayley Figaroa 
Poesia original Categoria C Klas 3-6 
Skol: John Wesley College 
Autor: Cayley Figaroa 
Aruba 



31 | P a g 



Ami 


Noshon interno di e diferensia entre bon i malu. 
Un bista den silensio aserkando rabia. 
Frustrashon engañoso mará na ansiedat 
Kaminda mente ta pensa i boka ta sigui formulá 


Kurashi diseñá den un bachi pretu lombrá 
Un simia úniko pegá ku tiki tiki ta pèrdè su balor 
Ofensa riba mi inosensia 
Pa kiko? Djis pa satisfakshon propio? 


Deskribí perfekshon den solamente un palabra bunita … ami! 
No komprondé mi robes pasó por ta abo tambe. 
Mi’n tin nodi profilá, sinembargo hende sa ta ken mi ta? 
Karakteristikanan úniko sin definishon konkreto di madures. 


Fiesta di maskarada mi dilanti pa fungi komo kamuflahe. 
Un imágen gráfiko ankrá den mi bena. 
Kaminda frakaso ta bibu den mi presensia. 
Alimentando su mes ku ansiedat pa purba desbaratá mi siguridat. 


Eksagerá mi aparensia pa regenerá atrobe. 
Un sintimentu di odio pa motibu di inhustisia den mi bista. 
Sabiendo ku mi ta kapas pa surpasá mi propio ekspektativanan. 
Tòg e no ta sufisiente pa otronan. 


Un herida purbando pa destruí ami i abo; e ser humano. 
Birando marioneta di un riku djis pasó nos ta pober. 
Pensamentu miksto eliminando mi siguransia 
probando su mes ku e por mata mi konfiansa. 


Orguyo dimas a topa kara kara ku e realidat pero niun no ke baha kabes pa otro. 
Depreshon ku ta kaba ku mi inteligensia a bin pone mi realisá 
ku bida ta muchu mas ku simplemente un arkoiris. 
Birando arkitekto pintando mi propio destino kreando e imágen perfekto: ami! 


Dijs kòrda ku nada no ta pa semper. 
No tin kaminda ku no tin su fin 
Awe por bira mañan i mañan por bira ayera 
Pero siglo ta atraves di aña bo ta hañ’é. 


Nomber: Jordan Martis 
Poesia original Categoria C Klas 3-6 
Skol: Juan Pablo Duarte VSBO Klas: 4 
Autor: Jordan Martis 


Corsou 

E spil 


Sintá dilanti mi spil 
Mirando mi refleho den dje Odio 
ku ta refleha Vengansa 
Tristesa ku ta Refleha depreshon. 
Mi a bin realisá kon un spil por tin hopi influensha riba nos sintimentunan i nos punto 
di bista. Kon nos ta mira nos mes. 
Pero e spil ta laga bo mira e realidat sin tapa ni skonde nèt nèt nada. 
E spil no tin dos kara, 
Spil no ta gaña. 
Bo mester sa e maña. 
Tin ora e ta Laga bu sinti amor 
Tin ora eta laga bu sinti temor 
Te asta laga bu sinti Renkor 
Wak e ángulo di tur banda. 
Tantu djaki komo djaya. 
E por laga bo kere kos 
ku sea bo ta parentá òf no ta. 
No kere ,pabo no mester kai den dje 
Perooo esei ta depende 
Tin ora eta laga bo sinti sigur 
Kubo ta Mas ku tur 
Eta hunga kubo mente pone bo sinti masha potente Bo a yega di tende di dje , bo a 
yega di mire, tur kaminda kubo bira bo ta tope 
Ora bo para dilanti di dje 
Poko poko bo sonrisa ta aparese 
Mi tambe ke pertenese 
Pero Bunitesa ta loke ku ta brota di 
paden I pafó. 
Spil mi Spil ken ta e persona Mas bunita Riba e mundu aki ? 


Esei ta abo ku tin e spil den bo man . 


Nomber: Irlenska Martinus 
Poesia original Categoria C Klas 3-6 
Skol: Scholen Gemeenschap Bonaire 
Autor: Irlenska Martinus 


Bonaire 

Naturalesa, nos rikesa 



Rosamento di tereno. 
Kapmento di palo. 
Huma stinki. 
Tuma accion! 
Of, soporta e reaccion! 
Tsunami, candela, temblorrrrr, 
horcan Anna, Bill, Claudette. 
No! Nos no kier e reaccionnan ey! 
Cambia y uza bo consenshi. 
Conserva nos naturalesa, nos rikesa. 
Est’un bunitesa! 
Huma di fabrica ta simbolo di placa. 
Pero destruccion di planeta. 
Ban nos tur, cuida nos planeta, nos existencia! 


Nomber: Heily-Ann Giel 
Poesia original Categoria C Klas 3-6 
Skol: Ceque College MAVO Klas 3A 
Autor: Heily-Ann Giel 
Aruba 

Perseveransia 



E akshon di humanidat kaminda ta lucha 


ku alma i kurpa pa logra un ophetivo. 


Na e mes momentu talentonan i interes general den bida ta floresé. 


Ku un pensamentu stabil ku nunka kosnan bon 
lo no bini si bo keda den bo zona kofortabel, 


hende ta enfatisá riba é mishon. 


Puntra sin kansa, 
yora sin entregá, 
tambalia sin kai, 


ta señansanan pa yega na éksito general den bida. 


E satisfakshon lo ta, 


pa mira unda bo tabata i unda bo ta pará. 
Hañando krítika i huza nan pa progresá, 
ta e forsa mental ku hende no por kita. 


Mirando bèk den era ku nos ta biba aktual, 


perseveransia awor mas ku nunka 
ta un di e yabinan mas prinsipal 


pa un futuro eksitoso. 



No stòp, 
no kansa, 
no desha 


pasó e mensahe bon kla ta 


pa den bida tur hende haña e oportunidat pa triunfá 


na e debido momentu ku ta ya stipulá. 



Nomber: Kyon Chirino 
Poesia original Categoria C Klas 3-6 
Skol: V.S.B.O. St Paulus Klas: 4 
Autor: Kyon Chirino 
Corsou 

Hende muher ta nos futuro 


Nos ta wordo silencia y isola 
Como hende muhe, nos tin cu sacudi cabes, mientras cu nos no ta robes. Si nos sali pa 
nos mes nos ta wordo tuma robes. 
Nos ta bisti locual cu ta mustra bon y locual cu no ta sinti bon. 
Pero pa kiko? Pasobra cu mi ta hende muhe? 
Si mi bisti algo cu ta comfortabel mi no ta muhe suficiente? 
Ta esey nos mester tin den nos mente? 


Nos hende muhe ta fuerte, pero fragil tambe. 
Nos ta creacion di Dios den tur forma, color y holor 
Cu un curason pa duna amor, p’esey nos merece balor. 
Canando can’ti caminda, nos mester soporta fluitmento y pitamento 
Esaki no ta refleha respet, sino falta di respet. 
Un susto inhusto. Ta asina hende muhe tin cu wordo trata? 
Ora cu nos bay studia nos por bira locual cu nos ta desea. 
sea ta inginiero, piloto, entrepeneur of un mecanico. 
Ser hende muhe no ta limita nos di haci diferente profesion bou di cualkier condicion. 
Haci locual ta haci bo feliz! 
Hende muhe ta unico, fantastico, fuerte y balente 
Ban respeta y stima nan eternamente 
Aplauso p’e heroe cu a introduci ley “sexual harassment” 
Hala e barancanan for di caminda, pasobra hende muher ta nos futuro. 
Nomber: Esmeralda Bryson 
Poesia original Categoria C klas 3-6 
Skol: Ceque College MAVO 
Autor: Esmeralda Bryson 
Aruba 

E jiu di un mama soltera 


Mi ta kòòòòrda e skuridat , anochi na kas Un solo kamber, den kua nos kurpa tbt pas. 
Mi mama a luuuuuucha Mi no tin nada di keha. 
Mama sèèèèmper a perseverá 
Mi mamita, ta un muhe balente, ku merese di wòrdu stimá 
Mama ta un luchadó 
Ku a i ta trahando duuuuru 
Pa nos pan di kada dia 
Ku ela logra sin duda ku viktoria 
Mi Mama sèmper ta i lo sigui Kuiiiiiiida su prinsesa. 
Mi ta spera ku, e sa kuantu mi ta stime Anto semper mi lo 
kuide. 
Ma siña hoooopi kos di bo mi mama. 
Semper ba kambia mi pañi kama te asta mi kusinchi ku mi ta baba Pero niuuuuun 
hende, no kier mi mihó ku abo mama, Paso bo mes ta tata i bo mes ta mama. 
Mama , bo a dunami bida, 
Bo a kriami i bo ta stimami ku henteeeer bo kurason. 
Bo ta hasi tur esfuerso, pa dunami e mihó edukashon. 
Hopi biaha bo a ponemi na promé luga pa logra kosnan, ku abo, NO a logra 
den pasado, mi mama. 
Esey ta un gran balor pa mi, Ku ta bo yu. 
`Mi ta siguuuur, ku e dia lo yega Ku por fin mi por pagabo bèk. Sigui pusha, pa 
yudami pa mi hasi mi best, Pa asina hasi bo orguyoso, riba tur test. 
Mama sabi, ku bo trabou, di mama soltera Ta unu balioso. 


Unu, ku tin mas balor, ku un piedra presioso. 


Mi kier finalisa, pa elogiabo mi mamita, Pasenshi i perseveransha, 
ta e yabinan di viktoria. 


Boso lo puntra kasi sigur ta ken ta su yu? 


E yu di e mama soltera ta AMI. 

Nòmber: Akeesha Cicilia 
Poesia original Categoria C Klas 3-6 
Skol: Scholengemeenschap Bonaire 
Autor: Akeesha Cicilia 
Bonaire 

Bou di palu na punt’i hanchi 



Frensel i Luti, dos bisiña ya pa mas ku 10 aña kaba, tabata sintá bou di un palu na punt’i 
hanchi nèt na Frensel su kas. Frensel ta un èks polis ku nan a kita for di trabou 3 aña 
pasá. Ke men awòki, ta lora e ta lora man ku limpiamentu di kurá. Riba e dia partikular 
akí, Frensel no ker a traha, pues el a dal Luti un gritu pa nan bai dal dos beter. 


Ki tin mi bròder, maske ta asina akí nos por mira otro. Masha dia mi n’sinta bou di palu 
sin nada di hasi. Asina Frensel a kuminsá papia ku Luti, miéntras nan ta keinta stoma 
ku Zulia. Un dama pèrtinènt ta krusa kaya, nan dilanti na telefòn, ta bati un bon bleki. 
“Felis dia dama bunita”. Familiar asina Frensel a saludá e dama. E dama no a ni aster 
e. “Sobadje ni bunita bo n’ ta. Awó bo ta haña un hòmber chupabèbè alegrá bo mainta, 
bo ta hunga ròl. Blo ta kana hasi redu mainta tempran.” Frensel a sigui bisa Luti ku e 
no ta gusta hende ku ta hasi redu. E tin tehi di nan mes mes. 


“Bo ta mir’ei, ta hòmbu a bai lag’é, ku e ta na pia awe”, mir’aki laga mi konta bo, 
Frensel ta bisa. E hòmbu tabata traha duru, bin kas sin niun ko’i kome riba mesa. Or’e 
subi warda na trabou otro ta subi warda den su kas. P’esei e hòmbu a kue su bulchinan 
bai Hulanda lag’é. Masha bon trabou e tin aya. Awor, wak bo aki, na pia anto ku kara 
zür. Luti bou di harimentu tendiendo Frensel su historianan. 


Un agente polisial a yega para na e tienda enfrente di nan. Frensel a hisa man kumind’é. 
Frensel a bisa Luti ku e tabata kolega di e agente polisial. Luti a puntr’é ta kon bin, nan 
a kit’é fo’i trabou anto? Frensel a ignor’é i kuminsá kont’é di e shon polis. “Mir’aki, e 
polis akí tabata frei un muhé masha bunita mes, ku yama Titiana. Nan tabatin basta aña 
ku otro. Nan a asta pidi otro pa kasa. Promé, ku nan a kasa Titiana a hañ’é ku problema 
na nir i e tabatin mester di un transplante di nir. E agente polisial akí, a bai hasi tèst pa 
wak si su nirnan ta kompatibel. Luti bo no por kere, e tèst a sali 100% kompatibel. Tèst 
di sanger a sali ku nan ta 99% relashoná ku otro. A resultá ku nan dos ta ruman di otro. 
Titiana tabata yu di afó di e tata. Danki Dios nan no a haña yu huntu. Ata e muhé te 
awe den departamentu di Pas, pasó e no por a kere ku e tabata pa kasa ku su propio 
ruman. 


Luti a keda boka habrí. E no sa ku e tin ku kere Frensel òf nò, pasó ta mané ta un novela. 
Miéntras nan tabata sigui bebe, ken ku pasa Frensel tabata sa, nan tur su selashi. Konta 
Luti redu di asta e hasidó di redunan. Den un di e biahanan ei, un mucha a pasa riba 
baiskel i grita “Frensel tumadó di klòp!” Frensel a hunga su bon ròl ora Luti a puntr’é 
si ta e, e chabelitu tabata ke men. Despues di un ratu e mucha a bolbe pasa i grita meskos. 
Luti a puntr’é ta dikon e gai ta grita palabra p’é kuent’i Frensel tumadó di klòp. Pasó, 
aki bou sintá ta e so yama Frensel. Ta pa e motibu ei, nan a kita bo fo’i trabou e tempu 
ei? Luti a puntr'é den un forma chèrchá. 


Frensel a rabia, pasa man piki su stul i sobrá di su serbesnan. El a grita Luti: “Laga redu 
pa 8 dia. Ta p’esei mi’n ta gusta sinta ku bisiña no. Redu so boso ke sa di hende. Ami 
n’ gusta hende ku ta hasi redu i sigur no hende hòmber.” Asombrá asina Luti a keda 
wak Frensel kana bai paden. Frensel a sakudí su kabes, i di un manera masha friu nan a 

despedí di otro… P’esei shonnan, siña ku ora tempu haña sa e realidat ni bo konsenshi 
no por skapa. 



Nomber: Derickson Ellensburg 


Cuenta original Categoria F Klas 3-6 


Skol: V.S.B.O. St. Jozef – Klas 4 
Autor: Derickson Ellensburg 
Corsou 

Dicon 


Dicon? Puntrando mi mes, dicon! 
Ok, ta asina cu; 
Aworey mi tabata yena cu sintimento di felicidad, y awo mi ta buscando unda mi 
sonrisa a keda. 
Ayera motiva trahando duro pa mi triunfa den tur loke mi ta haciendo, y awe mi ta 
buscando un motibo pa continua. 
Dialuna demostrando amor y afeccion na un y tur, y diamars puntrando mi mes kico ta 
e berdadero nificacion di amor. 
Mainta dunando palabra di bida y motivacion, y anochi buscando e motibo pakico 
biba. 
Reflehando pa wak kico mi a haci robes. 
Di berdad mi merece e sintimentonan mixto aki? 
Sintimentonan cu ta lagami sinti mas fuerte cu un coma pero mas debil cu un punto. 
Sin embargo m'a corda cu un frase ta consisti di hopi mas cu djis un punto y un coma 
y cu un frase ta termina unda e punto wordo poni. 
Lastimamente mi a yega di pensa pa pone e punto aki mi mes y termina e frase 'Mi 
Bida'. 
Awo bo sa dicon? No! Paso ora mi a purba di comparti mi sintimento cu bo, bo a 
harimi y bisami 'Bira homber, fuerte nos ta y nos no ta yora'. 
Y abo, b'a bisami 'Stop di haci cos kens, ta pa atenshon bo ta haci’e'. 
Ahn, y e poco cu a scuchami, a core rond y comparti mi sintimentonan como si fuera 
ta noticia e ta, cual no a yudami cu nada. 
Boso tur a rechasami na momento cu mi a roga boso pa simplemente scuchami, pero 
riba rednan social bira publica 'Mandami un mensahe si boso mester un hende pa 
papia cune, mi ta aki pa yuda'. 
Hende no a realisa mes cu mi mascara mi tin'e bisti pa hopi tempo caba, mi mascara di 
sonrisa. Esaki, scondiendo dolornan cu mi tin ta carga pa aña nan caba. 
Semper mi a stima otronan, mas cu mi a stima mi mes. Mi a move shelo y tera pa hopi 
cu no a lanta ni un dede pa mi. Encurashando otro pa bay dilanti den bida, lagando mi 
mes atras. 
Mi semper tabata sintimi mi so. 
Mi no tabata tin apetit, mi no kier a come. Mi tabata wak tur hende feliz y ami mes no 
tabata sinti esey. 
Mi tabata pinta mi mes e hoben di mas feliz cu por tin riba mundo, pero no sinti un 
punt’i felicidad. 
Scondiendo tur cos cu ayudo di un solo cos, mi sonrisa cu facilmente a gaña boso. 
Riba un mundo yena di falsedad y hipocresia, sin haya un salida pa yega na felicidad, 
mi kier a pone un punto na mi frase. 
Pero mi sa, cu no ta keda na ami pa haci e. 
Aunke no ta ami a scoge pa tin bida, mi sa cu mi bida tin un proposito y mi tin cu 
lucha pa cumpli cune, sin importa con dificil e por ta. No tin ni un obstaculo cu a pasa, 
sin cu mi a bisa Señor, bo ta mi refugio, mi fortalesa, mi Dios, den kende mi ta pone 
mi confiansa! 
Dicon? Dicon ami? Un pregunta cu te ainda mi no tin contesta p'e, pero si tin speransa 
cu un dia mi ta encontr’e. Y abo no a realisa, cu universo ta duna bo oportunidadnan 
nobo tur dia. Ami si! Y mi ta gradici. Corda, uni, ta di union y verso t’esaki, mi 

inspiracion. Pa cual mi kier bo pone atencion, sea abo e diferencia, no acepta e coma, 
pone e punto. 
Esaki lo ta un coma? No, miho mi pone un Punto. 
Nomber: Rafael Garcia 
Cuenta original Categoria F Klas 3-6 
Skol: Colegio Nigel Matthew 
Autor: Rafael Garcia 
Aruba 

E buki di aña 


Seppi ta un hòmber masha kreativo i tambe hopi responsabel. Pesei nan a dune e 
responsabilidat pa disidi loke ta bai pasa den aña 2020. Despues di a planea tur kos e 
la disidi di duna Juan e buki kaminda el a laga tur su idea nan. Ya asina Juan por a 
kuminsa tuma akshon riba 2020. Seppi a bai ku fakansi i Juan a kuminsa aktua. E a 
reuni un grupo di 12 hende pa por kumpli ku e enkargonan di Seppi. 



“Bondia tur presente”, Juan ta bisa. Mi nòmber ta Juan i mi ta e enkargado pa hasi tur 
loke tin den e buki aki. Boso lo yudami. Manera boso a ripara nos ta 12 persona, esei 
ta nifika 1 luna pa kada persona. A partir di awoki nos lo yama otro na nòmber di e 
luna ku nos tin. Yanüari a yega i a lesa e prome pagina di e buki. Tu tarea tabata pa 
spanta tur hende ku un posibel 3 guerra mundial. Su tarea a wòrdu hasi ku eksito. 
Mientras ku febrüari a kuminsa prepara su tarea kual tabata trese un virus for di China. 
Su tarea a wòrdu hasi pero no ku tantu eksito ya ku niun hende no a tuma tantu 
importansia riba dje. Pero no pa hopi tempu paso Mart lo a mustra nan ku febrüari su 
tarea no tabata un wega. 



El a hasi e virus asina grandi ku el a okashoná un pandemia ku a paralisá tur hende. 
Kaya nan tabata kompletamente bashi, paso niun hende no ta ke Sali kas mirando e 
situashon kual nan tabata enfrentando. Aprel a lubida su tarea pa e la yuda Mart 
kumpli ku esun di dje. Wel Mei si no a laga esun di dje. Lamentablemente esei a 
kousa morto di un hòmber inosente. Yüni a pone tur hende su kabes huntu pa a hasi 
justicia pa e hòmber. 



“Juan kiko ami tin ku hasi, mi a lubida mi tarea”, Yüli a bisa Juan. Juan a konteste: 
“Ai Yüli abo semper ku un mal memoria, bai sigui yuda Februari, Mart i april ku nan 
tarea.” Pa na momentu ku Ougùstùs yega e por bini ku un eksploshon na Beirut. 
Sèptèmber, òktober, novèmber i desèmber no ta ke sigui mas ku loke e buki ta bisa. I 
nan a traha di para tur loke tabata pasando pero ya tabata demasiado lat. Juan tampoko 
no tabata sa kiko e hasi pa para tur e kosnan ku nan a hasi. El a disidi di sigui lesa loke 
tabata tin skibi den e buki, pa wak si e por haña un solushon pa para e káos aki. 
Mirando ku e no a haña nada, el a disidi di stòp ku e mishon. 



Tòk tòk. Juan a spanta, paso el a mira su gran error i riba dje Seppi a yega di fakansi. 
Juan no ta ke laga Seppi drenta i wak kiko ta pasando. “Eh, Seppi mi amigu konta. 
Den e momentu nan aki bo no por drenta, pasa despues, Juan a bisa Seppi. Seppi tur 
straña a puntre: “Kon bo ke men ku min por drenta Juan, kiko pasabo?” Despues di a 
pleita Seppi a logra drenta paden i mira kiko e desaster ku Juan i su grupo a hasi ku 
aña 2020. Seppi ku tur su emoshon nan den otro a kuminsa grita: “Juan! Kiko bo a 
hasi. No bisami ku bo a hasi tur loke ku e buki tabata tin skibi.” Juan ku tur bèrgwensa 



43 | P a g 



a bisa si. Seppi di Juan: “Bo a hasi Tur e tarea nan pa e próksimo 10 aña nan den 1 
aña. Ora Juan a wak Seppi ku kara, sin por bisa nada a saka un kareda i kore limpi bai. 


Kualke paresido ku realidat ta puru koinsidensia. 
Nomber: Juriëlla A. J. Josephia 
Cuenta Original Categoria F klas 3-6 
Klas: Havo 4. 
Skol: Liseo Boneriano. 
Autor: Juriëlla A. J. Josephia. 


Bonaire 

Est’un Bululu 



Partidonan polítiko a lanta manera parasòl di zumbi. Tur a bini ku un supuesto vishon 
nobo pa ku Kòrsou! Hmm.... bo ta kere nan lo kristalis'é? Laga nos ban tira un trep 
den pasado bin bèk. Dos aña pasá un parlamentario a primintí den Punda na boka 
grandi, “ Aki 2 aña lo no bai tin hende mas ta drumi riba kaya mas. Nan lo no tin ku 
kana kome den ko'i shushi mas. Paso ekonomia di Kòrsou lo bai krese drástikamente. 
Pero abo no ke mira esei, abo ta ignorante, bo ta ignorante”. Anto pa no kaba, ta wanta 
ta kana parti den parlamento. “Vlap, inaseptabel! Inaseptabel! M’a tahá bo, m'a tahá 
bo, Señor Presidente ma tah'é! Te a buska mi.” Est’un bululu. Anto pa kaba di koroná 
e obra: “ Señor Presidente, ta masha ora hende ta sinta wak mi ku mal kara akiden. 
Swa, no wak mi ku mal kara, no wak mi ku mal kara paso mi n' tin miedu di bo. Ki' bo 
a kere, bo wak mi ku mal kara mi ta spanta? Awèl lagá mi bisá bo un kos, mi n' bebe 
mi remedinan awe! Mi n' tin miedu di bo ruman!” Awor ku elekshon ta den porta tur 
hende ke hasi kos pa Kòrsou! Ora m'a kere ku ta mucha so ta hunga, awor nan a pone 
slep pa hende riba ròlstul por slep bai laman. Hata no ta slep ta ‘RAMPA’! Anto sí, ta 
e mesun hendenan ku a pone un laken hel mas grandi ku bander’i Kòrsou ta waya 
parib’aya. Anto kòrda m'a bisá bo: “No ta keda na abo pa bisa mi kiko mi tin ku hasi, 
si mi no tin ku sali na televishon, no entrevistá mi. Paso den e partido akí, ta strong 
guy tin!” Punda ta na kandela, e so ta sali kore bai fòrti p'e kaba di haña parti di su 
pastechi. “ Ora kos ta malu bo tin ku baha tur kos, baha gasolin, baha awa, baha siga, 
baha serbes, bosnan ke sa dikon ANIMALNAN?”. 
Huuh...... Hesus e kuater añanan aki tabata un drama. I ora b'a kere esei tabata tur kos? 
Nan generashon, ta nan kontinuashon. Ta parse ku e elekshon aki lo ta mas interesante 
ainda. Sin pasa pre elekshon ya tin ku ke kuminsá parti puesto. “Ami n' ke bai 
parlamento, ta den gobièrnu mi ke ta! B'a bisá mi ku bo no ke puesto number dos awèl 
ta number 5 mi tin pa bo, dònderòp!” Otro! Ata un a primintí ku e lo subi ònderstant 
mas tantu ku minimumloon. Mi ta hurá bo ku si e kos aki pasa, mi t'ei sinta na kas, 
bebe kòfi, hasi redu! “Hei abo, kòrda ku te ainda bo debé mi e chipi chipi di e 40 mil 
florin ku mi hòmbu a fiá bo pa bo kumpra outo kuné! Pero si b'a bisa seguridat no laga 
mi pasa, ta kon bo ke pa mi duna bo bo chipi chipi!” Anto riba dje e hòmbu a bati bai 
laga partido tambe, kòrda ku e mesun mishon bo duna e hendenan su 50 mil heldu 
bèk! Mir’aki, na mi probechá tuma un slòf di e partido nobo ei promé ku elekshon 
yega! “ Si ta paga tin ku paga, mi tambe ta kumpra voto na Kòrsou aki. Mi tambe por 
kumpra voto”! Skohe konsiente paso kòrda bon, lokura no ta kura. “ Aidjo ata 50 
florinnan ta bula bai laga mi aki, kore yu, yuda mi piki!” 
Nomber: Shuraino Calister 
Cuenta original Categoria F Klas 3-6 
Skol: Ancilla Domini Klas: 3 
Autor: Shuraino Calister 
Corsou 


